Markaðs - og menningarnefnd Fjallabyggðar hefur samþykkt að útnefna Elías Þorvaldsson sem Bæjarlistamann Fjallabyggðar 2020 . Útnefningin fer fram í Menningarhúsinu Tjarnarborg fimmtudaginn 23. janúar 2020 kl. 18.00 . Við sama tilefni verða afhentir styrkir til menningarmála fyrir árið 2020 . Þetta má lesa í fréttatilkynningu sem var að berast . „ Lagði hann stund á nám í píanóleik , þverflautu og fiðlu hjá ýmsum góðum kennurum og má þar sérstaklega nefna Sigursvein D. Kristinsson og Gerhard Schmidt . Elías fór fyrst að kenna tónlist á Siglufirði á vegum verkalýðsfélaganna á árunum 1972 - 1975 og hóf svo kennslu við Tónlistarskóla Siglufjarðar frá stofnun hans árið 1975 allt til ársins 2010 . Þá var Elías skólastjóri sama skóla frá árinu 1977 til 2010 og aðstoðarskólastjóri Tónskóla Fjallabyggðar á árunum 2010 til 2016 er hann lét af störfum eftir rúmlega 40 ára samfelldan starfsferill . Elías kenndi einnig tónmennt við Grunnskóla Siglufjarðar til fjölda ára og þá sinnti hann enskukennslu í efri bekkjum grunnskólans í nokkur ár . Elías útskrifaðist sem grunnskólakennari frá Kennaraháskóla Íslands vorið 1992 , með ensku sem valgrein , en lokaritgerð hans nefndist „ Tónlist og tungumálanám “ . Hann lék með hljómsveitinni Gautum í hartnær þrjá áratugi og tók ásamt hljómsveitinni þátt í „ Vísis-ævintýrinu “ með tilheyrandi plötuupptökum , tónleikum og ferðalögum meðal annars til Danmerkur og Frakklands undir stjórn hins frábæra kórstjóra og tónlistarmanns Gerhards Schmidt . Þá hefur Elías útsett og samið fjöldann allan af tónlist og verið leiðbeinandi á fjölmörgum námskeiðum tengdum tónlist og hljóðfæraleik . “ Sigfirðingur.is óskar Elíasi og fjölskyldu hans innilega til hamingju með útnefninguna . Þetta á eftir að gleðja mörg hjörtun .